# Ресей Қорғаныс министрлігі

| Ресей Федерациясының Қорғаныс министрлігі (РФ ҚМ) орыс. *Министерство Обороны Российской Федерации* |
| --- |
|  |
| Байрағы |
|  |
| Елтаңбасы |
|  |
| Министрліктің басты ғимараты, Мәскеу |
| Жалпы мағлұмат |
| Мемлекеті |  Ресей |
| Құрылған уақыты | 16 наурыз 1992 жыл |
| Оның алдындағы мекеме | КСРО Қорғаныс министрлігі |
| Мекемені басқарады | Ресей үкіметі және Ресей президенті |
| Штаб-пәтері | Знаменка көшесі, 7-үй, Мәскеу 55°44′59″ с. е. 37°36′06″ ш. б.﻿ / ﻿55.74972° с. е. 37.60167° ш. б.﻿ / 55.74972; 37.60167    |
| Министрі | Андрей Белоусов |
| Бір мекемеге қарасты орган | Ресей Қарулы Күштері |
| Ресми сайты |
| pda.mil.ru |

**Ресей Федерациясының Қорғаныс министрлігі** (орыс. *Министерство Обороны Российской Федерации*) — Ресей Қарулы Күштерінің басқарушы органы, Ресей үкіметі құрамындағы министрліктердің бірі.

Ресей президенті Ресей Қарулы Күштерінің Жоғарғы Бас Қолбасшысы болып табылады және Министрліктің қызметіне басшылық етеді. Қорғаныс министрі қарулы күштерге күнделікті әкімшілік және жедел билікті жүзеге асырады. Қазіргі қорғаныс министрі — Андрей Белоусов.

## Тарихы

Министрлік қазіргі түрінде 1992 жылғы 16 наурызда пайда болды.

КСРО ыдырауына байланысты және ТМД мүше мемлекеттерінің мемлекет басшыларының 1992 жылғы 20 наурыздағы Келісіміне сәйкес **ТМД Біріккен Қарулы Күштерінің Бас қолбасшылығы** құрылды. Ол 1993 жылдан бері ТМД-ға қатысушы мемлекеттердің әскери ынтымақтастығын үйлестіру штабы деп аталады.

2001 жылғы наурызда ғарыш әскерлері негізі қаланған.

2007 жылы 15 ақпанда Анатолий Сердюков Ресей қорғаныс министрі болып тағайындалды. Сердюков министрлігі кезінде Ресей Қарулы Күштерінің түбегейлі реформасы басталды, оларға «жаңа келбет» берілді. 2008 жылғы тамызда Грузиядағы соғыс реформалау шешімін жылдамдатқан себептердің бірі болды. Сердюков 2008 жылы 14 қазанда Ресей Қорғаныс министрлігі алқасының жұмысын аяқтағаннан кейін реформаның басталғанын ресми түрде жариялады. Өзгерістер Ресей Қарулы Күштерінің барлық негізгі элементтеріне әсер етті.

2022 жылғы ақпанда Ресей әскерлері Украинаға басып кірді. Оған байланысты Ресей Федерациясының Қорғаныс министрлігі ЕО-ның санкциялар тізіміне енгізілді. 2022 жылғы 3 наурызда Қорғаныс министрлігі АҚШ-тың санкциялық тізімдеріне енгізілді. 2022 жылғы 10 наурыз ол Канаданың санкциялар тізіміне де енгізілген. 2022 жылғы 19 қазанда министрлік «2022 жылғы 24 ақпанда Ресей әскерлерінің Украинаға жан-жақты басып кіруіне жауап ретінде» Украинаның санкциялар тізіміне енгізілді. Ол ұқсас себептермен Бельгия, Франция және Швейцарияның санкциялық тізімдерінде көрсетілген.

## Министрлер тізімі

     Министрдің міндетін орындаушысын білдіреді

| № | Суреті | Аты-жөні (Өмір сүрген жылдары) | Министрлігі | Ұзақтығы | Партиясы | Үкімет төрағасы |
| --- | --- | --- | --- | --- | --- | --- |
| 1 |  | Армия генералы **Константин Кобец** (1939–2012) | 30 қараша 1990 | 31 тамыз 1991 | 20 күн |  | Коммунистік | Силаев |
| 9 қыркүйек 1991 және 6 мамыр 1992 аралығында Ресей Федерациясында де-юре Қорғаныс министрі болмаған. Қарулы Күштер басшылығында КСРО Қорғаныс министрі Евгений Шапошников болды. |
| — |  | Полковник **Борис Ельцин** (1931–2007) | 16 наурыз 1992 | 18 мамыр 1992 | 63 күн |  | Партиясыз | Ельцин |
| 2 |  | Армия генералы **Павел Грачёв** (1948–2012) | 18 маусым 1996 | 18 маусым 1996 | 4 жыл, 31 күн |  | Партиясыз | Гайдар Черномырдин |
| — |  | Армия генералы **Михаил Колесников** (1939–2007) | 18 маусым 1996 | 17 шілде 1996 | 29 күн |  | Партиясыз | Черномырдин |
| 3 |  | Запастағы Армия генералы **Игорь Родионов** (1936–2014) | 17 шілде 1996 | 22 мамыр 1997 | 309 күн |  | Партиясыз | Черномырдин |
| 4 |  | Маршал **Игорь Сергеев** (1938–2006) | 22 мамыр 1997 | 28 наурыз 2001 | 3 жыл, 310 күн |  | Партиясыз | Черномырдин Кириенко Примаков Степашин Путин Касьянов |
| 5 |  | Запастағы ФҚҚ генерал-полковнигі **Сергей Иванов** (1953 туған) | 28 наурыз 2001 | 15 ақпан 2007 | 5 жыл, 324 күн |  | Біртұтас Ресей | Касьянов Фрадков |
| 6 |  | Запастағы полковник **Анатолий Сердюков** (1962 туған) | 15 ақпан 2007 | 6 қараша 2012 | 5 жыл, 265 күн |  | Біртұтас Ресей | Фрадков Зубков Путин Медведев |
| 7 |  | Армия генералы **Сергей Шойгу** (1955 туған) | 6 қараша 2012 | 13 мамыр 2024 | 11 жыл, 6 ай, 7 күн |  | Біртұтас Ресей | Медведев Мишустин |
| 8 |  | **Андрей Белоусов** (1955 туған) | 14 мамыр 2024 | *Қазіргісі* | 10 күн |  | Партиясыз | Мишустин |

## Дереккөздер